ร้าน “สเต็กลุงหนวด” เป็นร้านสเต็กแบบแฟรนไชส์ สำหรับสาขานี้ตั้งอยู่ที่ซอยอุดมสุข บริเวณประมาณกลางซอยใกล้กับปั๊มน้ำมันค่ะ หากขับรถมาก็สามารถหาที่จอดตามข้างทางได้เลยค่ะ สำหรับบรรยากาศร้านนี้เป็นร้านแบบริมทางธรรมดา มีโต๊ะ มีร่มมาตั้งวางเรียงรายกัน แต่มีที่นั่งรองรับลูกค้าค่อนข้างเยอะค่ะ  แถมลูกค้าก็เยอะด้วยเช่นกัน เพราะด้วยรสชาติสำหรับ เราว่าโอเคเลย ในราคาที่ไม่แพงค่ะ  ส่วนเมนูที่เราชอบสั่งบ่อยๆ “Pork Chop” เป็นสเต็กหมูสันนอกติดกระดูกเสริฟมาพร้อมกับขนมปังเนยหอมอร่อยดีค่ะ ส่วนเนื้อหมูเหนียวนุ่ม ชิ้นใหญ่ด้วย ที่สำคัญราคาประหยัดมาก จานละ 60 บาท ถือว่าถูกมากค่ะ ถ้าเทียบกับคุณภาพและปริมาณค่ะ ส่วนเมนูอื่นๆ ที่ชอบ “สลัดทูน่า” ค่ะ จานละ 40 บาท ราคานี่ย่อมเยาว์สุดๆ ไม่แปลกใจเลยที่ทำไมเห็นลูกค้าเยอะตลอดๆ ค่ะ สำหรับสเต็กลุงหนวดค่ะ